ZAKONSKE I DRUGE PRAVNE OSNOVE

* Zakon o ustanovama (NN,br 76/93, 29/97, 47/99,35/08),
* Zakon o predškolskom odgoju i obrazovanju( NN 10/97,107/07,94/13),
* Zakon o proračunu ( NN,br.87/08, 136/12),
* Pravilnik o proračunskim klasifikacijama (NN, br.26/10,120/13),
* Pravilnik o proračunskom računovodstvu i računskom planu (NN, br.114/10, 31/11),
* Upute za izradu proračuna lokalne (regionalne) samouprave za razdoblje 2018.-2020. godine
* Godišnji plan i program rada Dječjeg vrtića Buje za godinu 2018.
1. UVOD - SAŽETAK DJELOKRUGA RADA PRORAČUNSKOG KORISNIKA

Dječji vrtić Buje je javna ustanova za trajno obavljanje djelatnosti odgoja i obrazovanja djece rane i predškolske dobi.

Da bi se vrtić, koji je proračunski korisnik, mogao pratiti prema izvorima financiranja i konkretnim vrstama rashoda, te kvalitetno konsolidirati u opći proračun, važno je da se pra­vilno primjenjuje propisani sustav klasifikacija i proračunskog računovodstva.

***7.5.1. PRIMJENA PRORAČUNSKIH KLASIFIKACIJA U VRTIĆIMA***

Proračunske klasifikacije propisane su člankom 21. Zakona o proračunu (Nar. nov., br. 87/08.), i to su: organizacijska, ekonomska, funkcijska, lokacijska, programska i izvori finan­ciranja.

Iako se već u Zakonu o proračunu utvrđuje obveza iskazivanja prihoda, primitaka, rasho­da i izdataka prema proračunskim klasifikacijama, Pravilnikom o proračunskim klasifikacijama (Nar. nov., br. 26/10.) propisuje se njihov sadržaj i primjena, te određuju izvori financiranja.

Primjena organizacijske, funkcijske i lokacijske klasifikacije je za vrtiće kao proračunski korisnike jednostavna.

Naš vrtić kao jedan poslovni subjekt ima jednu šifru **organizacijske klasifikacije** koja je u sustavu proračuna RKP broj. 36305.

 Zanimljiva je primjena **funkcijske klasifikacije** u vrtiću. Osnovna djelatnost vrti­ća – odgoj i obrazovanje rane i predškolske dobi djece pripada -\_ podfunkciji 104 - Obitelj i djeca.

 Predškola - mala škola u vrtićima funkcijski se klasificira u funkciji 09 - Obrazovanje, podfunkciji 091 - Predškolsko i osnovno obrazovanje. **Primjena funkcijske klasifikacije u vrtiću traži podjelu djelatnosti na dvije osnovne aktivnosti: jedna koja se veže uz podfunkciju 104 - Obitelj i djeca i druga koja se veže uz podfunkciju 091 Predškolsko i osnovno obrazovanje.**

**Lokacijska klasifikacija** vezana je uz zemljopisni položaj proračunskog korisnika. Naš vrtić, ima jednu šifru lokacijske klasifikacije koja odgovara oznaci županije/grada/općine u kojoj se nalazi.

Primjena **ekonomske klasifikacije** osigurava se primjenom propisanog Računskog plana i računovodstvenim evidentiranjem poslovnih događaja i transakcija u glavnoj knjizi.

Od svih propisanih klasifikacija proračunskim korisnicima je najkompleksnija **primjena programske klasifikacije.** Programi moraju odražavati stvarno poslovanje korisnika, svakom programu dodijeliti ciljeve koji se mjere i prate te time utvrđuje uspješnost izvođenja programa.

U našem vrtiću programi rada sa djecom će biti obilježeni realizacijom različitih projekata:

Na nivou vrtića projekat: OBILJEŽAVANJE SVJETSKOG DANA PLESA

Te projektima po skupinama; 1. Mali korak, zdravo tijelo – skupina TIĆI

 2. „Jabuko jabučice"- skupina ZVJEZDICE u Kaštelu

 berba jabuka i završetak projekta

 3. „Četiri godišnja doba „ – skupina KALIMERO –stablo kroz

 četiri godišnja doba.

Tijekom godine organizirat ćemo izlete u prirodu za svako godišnje doba u godini kako bi djeca upoznala i doživjela obilježja svakog godišnjeg doba, jednodnevne izlete na seosko gospodarstvo, Izlete u kazalište, boravak i igre na snijegu kao i višednevne izlete : zimovanje djece i vrtić u prirodi.

Aktivnosti sa djecom tijekom godine ostvaruju se kroz sudjelovanje djece u obilježavanje svih važnijih datuma, a sve prema Godišnjem planu i programu rada vrtića i Zakona o predškolskom odgoju i obrazovanju. Te aktivnosti po mjesecima su: za rujan: Hrvatski Olimpijski dan, Dani grožđa, Dan policije, za listopad: Dječji tjedan,Tjedan obitelji, Dan zaštite životinja, Dani kruha, Svjetski dan hrane, Dan jabuka, Mjesec hrvatske knjige ,Dan štednje, za studeni: berba maslina i Jesenska svečanost- kestenjada, za prosinac: SV. Nikola, SV. Lucija, Prosinačke svečanosti, Djed Mraz, Božić, za veljaču: Maškare i Valentinovo, jednodnevni boravak na snijegu, zimovanje djece ( Ravasclleto ili Gorski Kotar),za ožujak: Tjedan mozga, Dan vode i vrtić u prirodi- Delnice, za travanj: Uskrs, Šparogada u Kaštelu, Dan planeta Zemlje – posjet planetariju u Rijeci, Završna svečanost ( Obilježavanje svjetskog dana plesa), za svibanj: Dan vatrogasaca, Dan obitelji, Prezentacija projekta skupine TIĆI – „mali korak, zdravo tijelo“. Za srpanj i kolovoz djeca koriste godišnji odmor, pa iako vrtić radi sa manjim brojem djece, nastojimo im i te dane što bolje i maštovitije organizirati.

Od ostalih programa u vrtiću se nastavlja implementacija programa HACCAP sustava. Za 2018. godinu na stavci usluge održavanja građevinskih objekata planirali smo svake godine riješiti zamjenu podova u odgojnim grupama u iznosu od 60.000,00 kn – 2 grupe godišnje.

U vrtiću se ostvaruje svakodnevna suradnja odgojitelja sa roditeljima djece. Realizacijom nekih projekata kroz radionicu uključujemo i rad roditelja zajedno sa djecom i odgojiteljima. Ukoliko je potrebno, suradnja se dopunjuje i sa djelovanjem ravnateljice, stručnih službi-logopeda, psihologa i medicinske sestre. Funkcioniranje rada vrtića odvija se u suradnji s vanjskim suradnicima kao što su: Osnivač vrtića, Turistička zajednica grada Buja, PUO Buje, Dom zdravlja Buje, Talijanski vrtić Buje, Policijska postaja Buje, Osnovna škola Buje, Crveni križ, DVD Buje, Centar za socijalnu skrb i ostali.

I u buduće ćemo novčana sredstva koristiti ekonomično i svrsishodno, u prehrani djece koristiti zdrave namirnice i učiti ih zdravom načinu života kroz tjelovježbu, boravak u prirodi i svakodnevne šetnje u okružju vrtića.

Prema Zakonu o proračunu, i Pravilniku o proračunskom računovodstvu i računskom planu (NN 114/2010. god.), financijski plan sadrži prihode i primitke razvrstane po vrstama.

Za svaku aktivnost/ projekat treba definirati koji dio potrošnje se financira iz kojeg od zadanih izvora: Opći prihodi i primici (sredstva iz nadležnog proračuna), prihodi za posebne namjene ( participacije roditelja u cijeni vrtića), Pomoći – prihodi iz drugih proračuna koji nisu nadležni, Vlastiti- prihodi ostvareni obavljanjem usluga.

Prema Pravilniku o proračunskim klasifikacijama, financijski plan je razrađen po izvorima prihoda i načinu terećenja rashoda.

Financijski plan usklađen je s člankom 29. Zakona o proračunu te sadrži:

1. procjene prihoda i primitaka iskazane po vrstama (razred 6)

2. plan rashoda i izdataka (razred 3)

3. plan rashoda i izdataka za nabavu dugotrajne imovine (razred 4)

4. obrazloženje financijskog plana.

***Procjena prihoda i primitaka iskazana je po vrstama i to:***

- prihodi po posebnim propisima -sufinanciranje cijene usluge, participacije i sl.(podskupina 652),

- prihodi na temelju pomoći iz proračuna koji im nije nadležan (podskupina 636 )

- prihodi iz proračuna za financiranje redovne djelatnosti (podskupina 671),

- prihodi od pruženih usluga ( podskupina 661)

- prihodi od imovine (podskupina 641)

- prihodi od donacija – trgovačka društva ( podskupina 663)

***te po izvorima:***

* Participacije od roditelja
* Prihodi od pruženih usluga
* Prihodi iz proračuna nadležne jedinice lokalne samouprave
* Pomoći iz drugih proračuna koji nije nadležan

 ***Plan***

 ***prihoda i primitka po pojedinom izvoru financiranja***

Vrtić prima sredstva od Osnivača- Grada Buja za: plaće zaposlenika, ostale rashode za zaposlene i materijalne troškove – prijevoz zaposlenika i osiguranje imovine vrtića u iznosu od 2.684.376,94 kn.

Prihodi od drugih proračuna koji nije nadležan – općine Grožnjan u iznosu od 253.440,00 kn.

Prihodi iz drugih proračuna koji nije nadležan- Ministarstvo obrazovanja u iznosu od 4.000,00 kn.

Roditelji participiraju u cijeni vrtića mjesečno po djetetu sa 640,00 kn za jaslice i 610,00 kn za vrtić grupu, pa planirani prihodi od sufinanciranja participacije iznose 686.640,00 kn

Vrtić planira prihode od pružanja usluga za topli obrok zaposlenicima u iznosu od 20.000,00 kn, planirani prihodi od roditelja za sufinanciranje dijela troškova za izlete djece tijekom godine u iznosu od 8.000,00 kn, planirani prihodi za kamate i donacije trgovačkih društava ( igračke) po 100,00 kn. pa ukupni prihodi vrtića iznose **714.840,00** kn.

**Ukupni planirani prihodi za 2018. godinu iznose: 3.656.656,94 kn**

***Plan rashoda i izdataka iskazan je po vrstama i to:***

- rashodi za zaposlene (skupina 31),

- materijalni rashodi (skupina 32),

- financijski rashodi (skupina 34),

- rashodi za nabavu dugotrajne imovine (skupina 42).

**Rashodi i izdaci planirani su na slijedeći način:**

**311 – Plaće**

Plaće radnika su planirane sukladno Pravilniku o sistematizaciji radnih mjesta te utvrđene umnoškom koeficijenta za pojedino radno mjesto i obračunske osnovice, uvećano za 0,50 % za svaku godinu radnog staža.

Ukupni trošak za plaće za 2018. g. iznosi: **2.268.026,39 kn.**

**312 – Ostali rashodi za zaposlene**

Ostali planirani rashodi za zaposlene odnose se na isplatu regresa, božićnice, darove u naravi, darove djeci i jubilarnu nagradu.

Planirana je isplata jubilarnih nagrada za osam zaposlenika u iznosu od 22.500,00 kn, dvije naknade u slučaju bolesti, invalidnosti ili smrtnog slučaja u iznosu od 5.000 kn, darovi u naravi u iznosu od 10.000,00 kn, otpremnina za 1 zaposlenika u iznosu od 8.000,00 kn, isplata regresa i božićnice u iznosu od 62.250,00 kn, te dar djeci u iznosu od 2.940,00 kn .

 Ukupni planirani ostali rashodi za zaposlene iznose **100.690,00** **kn** iz sredstava Osnivača i dar u naravi iz vlastitih prihoda u iznosu od **10.000,00** kn**.**

**313 – Doprinosi na plaće**

Doprinosi na plaće planirani su po važećim stopama od 17,20% i na postojeći obračunati iznos plaća iznose **390.100,55** kn**.**

**321 – Naknade troškova zaposlenima**

Planirane naknade troškova zaposlenima odnose se na:

1. Troškove za prijevoz na posao i s posla – troškovi su planirani na razini tekuće godine, u iznosu od 160.000,00 kn- izvor Osnivač.
2. Stručno usavršavanje djelatnika u iznosu od 3.500,00 kn – izvor vrtić.
3. Službena putovanja – vezano na pohađanje stručnog usavršavanja kao i drugih potreba poslovanja ustanove, planirani su u iznosu 15.500,00 kn – izvor vrtić

Ukupno su planirane naknade troškova zaposlenima u iznosu **179.000,00** kn**.**

Sveukupni rashodi za zaposlene iznose **2.947.816,94** kn.

**322 – Rashodi za materijal i energiju**

Planirani rashodi za materijal i energiju odnose se na:

1. Uredski materijal, radni potrošni za grupe, didaktički materijal, za čišćenje, za higijenski i ostali materijal u iznosu od 67.740,00 kn,
2. Radni materijal za odgojne grupe – program pred škole u iznosu od 4.000,00 kn.- izvor Ministarstvo obrazovanja.
3. Sirovine i materijal - materijal za medicinsku skrb, odnosno namirnice za pripremu obroka, u iznosu od 283.000,00 kn,
4. Energenti, odnosno električna energija, plin i gorivo, u iznosu od 109.600,00 kn,
5. Materijal za održavanje građevinskih objekata, opreme i prijevoznih sredstava, u iznosu od 5.000,00 kn,
6. Sitan inventar, u iznosu od 10.000,00 kn većinom zbog zastarjelosti postojećeg sitnog inventara
7. Službenu odjeću i obuću, odnosno odjeću za odgojiteljice i tehničko osoblje u iznosu od 2.000,00 kn.

Ukupno planirani rashodi za materijal i energiju iznose **481.340,00** **kn**. – izvor vrtić.

**323 – Rashodi za usluge**

Planirani rashodi za usluge odnose se na:

1. Usluge telefona, i pošte u iznosu od 26.000,00 kn.

2. Usluge tekućeg održavanja građevinskih objekata u vrijednosti od 60.000,00 kn. ( zamjena podova za dvije odgojne grupe).

3.Usluge održavanja , prijevoznih sredstava i ostale usluge u iznosu 2.500,00 kn.

4. Usluge održavanja postrojenja i opreme u iznosu od 5.000,00 kn

5. Usluge promidžbe i informiranja u iznosu od 1.000,00 kn

6. Opskrba vodom i druge komunalne usluge u iznosu od 27.500,00 kn,

7. Zakupnine i najamnine za opremu u iznosu od 1.000,00 kn

8. Zdravstvene usluge – pregledi zaposlenika te usluge Zavoda za javno zdravstvo Istarske županije za ispitivanje ispravnosti namirnica, nutritivne usklađenosti jelovnika, u iznosu od 18.000,00 kn,

9. Intelektualne usluge , usluge odvjetnika u iznosu od 2.500,00 kn.

10. Ažuriranje računalnih baza u iznosu od 11.000,00 kn.

11. Ostale nespomenute usluge – tehnički pregledi i troškovi registracije službenog vozila, izrada fotografija za djecu, sve u iznosu od 1.500,00 kn.

12. Usluge organizacije izleta djece , odgojitelja i roditelja, usluge predstava u iznosu od 33.000,00 kn

Ukupni rashodi za usluge planirani su u iznosu od **189.000,00** kn. – izvor vrtić.

**329 - Ostali nespomenuti rashodi poslovanja**

U okviru ostalih nespomenutih rashoda poslovanja planirane su troškovi u iznosu od 1.000,00 kn, reprezentacije u iznosu od 3.000,00 kn te ostale pristojbe i naknade u iznosu od 1.000,00 kn, Premije osiguranja imovine vrtića i zaposlenih u iznosu od 19.000,00 kn, pa ukupni planirani ostali nespomenuti rashodi u sveukupnom iznosu od **24.000,00 kn. –** izvor Osnivač i vrtić.

Ukupni planirani materijalni rashodi (grupa 32) iznose **694.340,00** kn, a financirani će biti iz vlastitih izvora financiranja i Osnivača.

**343 – Ostali financijski rashodi**

Planirani ostali financijski rashodi odnosi se na usluge platnog prometa Erste banke d.d. u iznosu od 4.000,00 kn, a planirani su i troškovi za kazne u iznosu od 500,00 kn, a financirani će biti iz vlastitih izvora financiranja što ukupno iznosi **4.500,00** kn.

**422 – Postrojenja i oprema**

Planirani su troškovi za nabavu:

Ukupno planirani troškovi za nabavu opreme u kuhinji, te popravka stolarije i podova u odgojnim grupama u iznosu od **10.000,00** kn, a financirani će biti iz vlastitih izvora.

**Ukupni planirani rashodi za 2018. godinu iznose: 3.656.656,94 kn.**

***3. USKLAĐENOST CILJEVA,STRATEGIJE I PROGRAMA S DOKUMENTIMA DUGOROČNOG RAZVOJA***

Dječji vrtić Buje ne donosi strateške, već godišnje operativne programe odnosno Godišnji plan i program rada vrtića, a prema planu i programu koje donosi Ministarstvo znanosti, obrazovanja i sporta za dio programa koji se odnosi na predškolski odgoj. (Prilog: Godišnji plan i program rada Dječjeg vrtića Buje za 2017./2018.)

OSVRT NA SURADNJU RODITELJA U NAŠEM VRTIĆU

Ovisno od grupe možemo reći da su odgojitelji zadovoljni sa suradnjom s roditeljima. Grupni roditeljski sastanci bili su dobro posjećeni u svim grupama. Roditeljima treba napomenuti i navikavati ih da nam je potrebna njihova suradnja, podrška te razumijevanje. Mora postojati povjerenje roditelja i odgojitelja. Druženja na kraju godine organizirana su na različite načine. Predškolci su oproštajno druženje imali na dvorišnom prostoru vrtića kao i većina ostalih grupa. Prostor na dvorištu dječjeg vrtića većina odgojitelja odabere s obzirom da je djeci poznat, ima i hlada , sprave, klupice , pješčanik i sl. Iz izvješća odgojitelja uočila sam da su takva druženja dobro posjećena, korisna su, jer se roditelji međusobno bolje upoznaju te to doprinosi boljoj atmosferi u grupi i suradnji sa odgojiteljima. Svi zajedno kroz takva druženja “ dišemo” kao jedna velika obitelj. Uključivanje roditelja u obogaćivanje kutića je različito u svim grupama, ali nekako se nastoji potaknuti da se svi pomalo uključe.

Odgajatelji su zahvalni posebno nekim roditeljima sa kojima je ostvarena izuzetno dobra suradnja. Suradnja ravnatelja i roditelja održavala se prema potrebi, pri upisu djece u vrtić, informacije u svezi uplate vrtića, ostalih tekućih pitanja a moram napomenuti da nikakvih problema ni konfliktnih situacija nije bilo već potpuna suradnja i poštovanje sa obje strane. Roditelje ( dužnike) redovito se naziva i podsjeća da bi se smanjilo dugovanje prema vrtiću i izbjeglo neugodne situacije radi naplate participacije.

Kratki osvrt na područni odjel u Kaštelu

Iz izviješća je vidljivo da je suradnja bila dobra kroz svakodnevne kontakte i radionice.

Stručna služba je ove radne godine više boravila u centralnom vrtiću zbog djece koja imaju posebne potrebe , dok su u Kašel odlazile prema programu rada.

Na sve izlete i događanja djeca su bila uključena sa centralnim vrtićem.

1. **SURADNJA S VANJSKIM USTANOVAMA**

Pučko otvoreno učilište

* Bujska čitaonica
* Učitelji i osoblje područnog odjela
* Turistička zajednica Grada Buja Grad Buje

Talijanska osnovna škola

Osnovna škola “Mate Balote” Buje

Talijanski dječji vrtić

Dom zdravlja Buje

Pekara u Bujama

Crveni križ Buje

* DVD BUJE
* Policijska postaja Buje
* BROLEX d.o.o. Buje

Gradsko komunalno poduzeće Civitas



**Način realizacije:** Radionice u trajanju 1-2 sata.

|  |  |  |  |
| --- | --- | --- | --- |
| TEMA | NOSITELJI | ROK IZVRŠENJA | CILJANASKUPINA |
| PRUŽANJE MEDICINSKEPOMOĆI DJECI | zdravstvenavoditeljica | Veljača 2018. | Roditeljisve skupine |
|  | AZZO | Prema kalendaru agencije | STRUČNI SURADNICI I ODGOJITELJI |
| TERAPEUTSKE PRIČE | Vanjski suradnik( Mauro Lachovich) | Tijekom godine | ODGOJITELJI |
| PSIHODIJETA | psihologinja | Ožujak 2018. | ODGOJITELJI |
|  | Logopedinja | Tijekom godine | ODGOJITELJI |
| Dobrodošli u vrtić, ulazni intervju s roditeljima | Ravnateljica, psihologinja,Logopedinja,Zdravstvena voditeljica | Rujan 2018. | Novoupisana djeca |
|  |  |  |  |
| Rastimo zajedno | Psihologinja,Odgojiteljice | Rujan,Listopad,studeni | Skupine roditelja od navršene 1-4 godine života. |
| PRVA POMOĆ | CRVENI KRIŽ BUJE | Tijekom godine | ODGOJITELJI i RODITELJI |

Računovodstvo: Ravnateljica:

Franka Vrančić Loris Primožić